Ansioluetteloa ei vuokranantajalle välttämättä tarvitse lähettää, muttei siitä haittaakaan ole.

Ossi Sydillä on edessään tärkeä päätös. Hän on vuokraamassa ensimmäistä kertaa yksiötään Helsingin Punavuoressa.

Näytössä oli kymmenkunta ihmistä, ja Syd on luvannut ilmoittaa päätöksestä vielä samana iltana.

”Odotin, että olisin päässyt juttelemaan ihmisten kanssa enemmän. Yhden ihmisen kanssa juttelin vähän perusteellisemmin.”